CELEX: 32015R0165
Language: sk
Date: 2015-02-03 00:00:00
Title: Nariadenie Komisie (EÚ) 2015/165 z 3. februára 2015, ktorým sa mení príloha IV k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí pre kyselinu mliečnu, Lecanicillium muscarium kmeň Ve6, chitozán hydrochlorid a Equisetum arvense L. v určitých produktoch alebo na nich (Text s významom pre EHP)

4.2.2015   
            
            
               SK
            
            
               Úradný vestník Európskej únie
            
            
               L 28/1
            
         NARIADENIE KOMISIE (EÚ) 2015/165
   z 3. februára 2015,
   ktorým sa mení príloha IV k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí pre kyselinu mliečnu, Lecanicillium muscarium kmeň Ve6, chitozán hydrochlorid a Equisetum arvense L. v určitých produktoch alebo na nich
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 5 ods. 1,
   keďže:
   
               (1)
            
            
               V prípade kyseliny mliečnej, Lecanicillium muscarium kmeňa Ve6, chitozánu hydrochloridu a Equisetum arvense L. sa nestanovili osobitné MRL a tieto látky ani neboli zaradené do prílohy IV k nariadeniu (ES) č. 396/2005, takže sa uplatňuje štandardná hodnota 0,01 mg/kg stanovená v článku 18 ods. 1 písm. b) uvedeného nariadenia.
            
         
               (2)
            
            
               Chitozán hydrochlorid je schválený ako základná látka v súlade s nariadením Európskeho parlamentu a Rady (ES) č. 1107/2009 (2). Vzhľadom na vykonávacie nariadenie (EÚ) č. 563/2014 (3) sa Komisia domnieva, že je vhodné túto látku zaradiť do prílohy IV k nariadeniu (ES) č. 396/2005.
            
         
               (3)
            
            
               Látka Equisetum arvense L. je schválená ako základná látka v súlade s nariadením (ES) č. 1107/2009. Vzhľadom na vykonávacie nariadenie Komisie (EÚ) č. 462/2014 (4) sa Komisia domnieva, že je vhodné túto látku zaradiť do prílohy IV k nariadeniu (ES) č. 396/2005.
            
         
               (4)
            
            
               Kyselina mliečna je schválená ako prídavná látka v potravinách v súlade s nariadením Európskeho parlamentu a Rady (ES) č. 1333/2008 (5). Vzhľadom na nariadenie Komisie (EÚ) č. 1129/2011 (6) sa Komisia domnieva, že je vhodné kyselinu mliečnu zaradiť do prílohy IV k nariadeniu (ES) č. 396/2005.
            
         
               (5)
            
            
               Pokiaľ ide o látku Lecanicillium muscarium kmeň Ve6, Európsky úrad pre bezpečnosť potravín (ďalej len „úrad“) dospel k záveru (7), že je vhodné jej zaradenie do prílohy IV k nariadeniu (ES) č. 396/2005.
            
         
               (6)
            
            
               Na základe záverov úradu a vzhľadom na faktory týkajúce sa zvažovanej skutočnosti príslušné úpravy MRL spĺňajú príslušné požiadavky článku 5 ods. 1 a článku 14 ods. 2 nariadenia (ES) č. 396/2005.
            
         
               (7)
            
            
               Nariadenie (ES) č. 396/2005 by sa preto malo zodpovedajúcim spôsobom zmeniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   V prílohe IV sa v abecednom poradí dopĺňajú položky: „kyselina mliečna (2)“„Lecanicillium muscarium kmeň Ve6“, „chitozán hydrochlorid“ a „Equisetum arvense L.“.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. februára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 70, 16.3.2005, s. 1.
   
      (2)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).
   
      (3)  Vykonávacie nariadenie Komisie (EÚ) č. 563/2014 z 23. mája 2014, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka chitozán hydrochlorid a ktorým sa mení vykonávacie nariadenie Komisie (EÚ) č. 540/2011 (Ú. v. EÚ L 156, 24.5.2014, s. 5).
   
      (4)  Vykonávacie nariadenie Komisie (EÚ) č. 462/2014 z 5. mája 2014, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka Equisetum arvense L. a ktorým sa mení vykonávacie nariadenie (EÚ) č. 540/2011 (Ú. v. EÚ L 134, 7.5.2014, s. 28).
   
      (5)  Nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (Ú. v. EÚ L 354, 31.12.2008, s. 16).
   
      (6)  Nariadenie Komisie (EÚ) č. 1129/2011 z 11. novembra 2011, ktorým sa mení a dopĺňa príloha II k nariadeniu Európskeho parlamentu a Rady (ES) č. 1333/2008 vytvorením zoznamu Únie obsahujúceho prídavné látky v potravinách. (Ú. v. EÚ L 295, 12.11.2011, s. 1).
   
      (7)  Európsky úrad pre bezpečnosť potravín; Záver z partnerského preskúmania účinnej látky Lecanicillium muscarium kmeň Ve6, oznámenej ako Verticillium lecanii, z hľadiska posúdenia rizika pesticídov. Vestník EFSA (EFSA Journal) (2010) 8(1):1446. [45 s]. doi:10.2903/j.efsa.2010.1446.